ועדת הכלכלה, כנסת 25, פרוטוקול מספר 125, 2023-05-29 00:00

דוד ביטן: שלום רב, אני מתכבד לפתוח את הישיבה

דוד ביטן:  על סדר-היום: יוקר המחייה בישראל - מסקנות צוות הוועדה שבחן את האמצעים להורדת מחירים ברשתות השיווק

דוד ביטן:  ביקשנו מחבר הכנסת ברוכי שירכז לנו את זה

דוד ביטן:  הגיש כמה מסקנות והצעות

דוד ביטן:  זה אמנם לא הכול אבל נתחיל בזה

דוד ביטן:      לפני שנתחיל את הדיון אני רוצה לומר מספר דברים לחברי הכנסת ולציבור שנמצא פה

דוד ביטן:      קודם כל, אני שמח שראש הממשלה הקים ועדה בראשותו למלחמה ביוקר המחיה

דוד ביטן:  העלינו את זה לסדר-היום בחודשיים, שלושה האחרונים

דוד ביטן:  אני שמח שעשו את זה

דוד ביטן:  חבל שעשו את זה אחרי התקציב, אבל לא משנה – תקציב תמיד אפשר לתקן

דוד ביטן:  זה דבר ראשון

דוד ביטן:      שנית, אני לא חושב שזה תפקיד ועדת הכלכלה לעשות את המלחמה הזאת או לחוקק חוקים

דוד ביטן:  זה התפקיד שלכם, של אנשי המקצוע, של הממשלה, שר האוצר, ראש הממשלה, שר הכלכלה וכו'

דוד ביטן:  אנו לא רואים עדיין הצעות שנלחמות בבעיה עכשיו כלומר שיכולות להפחית את המחירים כרגע

דוד ביטן:  זה שרוצים לעשות מלחמות כאלה ואחרות עם מונופולים זה חשוב מאוד כי מלחמה ביוקר המחיה היא מלחמה ארוכת טווח וגם משפיעה לאט-לאט בכל מיני רבדים, אבל לאור העובדה שביקשתי משר האוצר, כשעלה מחיר החלב המפוקח לעצור את זה במספר חודשים כדי שנטפל, והזהרתי, וגם אתם הזהרתם שזה יגרום לעליית מחירים גדולה מאוד כי אם הממשלה בנושא שמפוקח על ידה מסכימה להעלאת מחיר, כמובן כל החברות רואות עצמן ככאלה שיכולות להעלות מחיר גם כן, וזה מה שקרה בפועל

דוד ביטן:  לכן אני אוצר, כפי שהבטחנו, בתחילת שבוע הבא נגיש הצעת חוק על השוואת המע"מ במזון ל-OECD, לעשות אותו דיפרנציאלי עד 8%

דוד ביטן:  זה דבר ראשון

דוד ביטן:  שנית, נגיש הצעת חוק בנושא הבנקים

דוד ביטן:  אנו לא יכולים לקבוע את הריבית – הבנו, אבל אנו כן יכולים לטפל בדרך עקיפה

דוד ביטן:  איך – קודם כל, אנחנו נגיש הצעה שמי שיש לו משכנתה לפחות על הדירה הראשונה עד איזה סכום של נגיד מיליון וחצי שקל יקבל נקודות זיכוי כדי לאפשר לו לעמוד בעליית הרבית

דוד ביטן:  הבנקים, שלא נותנים שום הטבה לאנשים בגין הריבית שעלתה – לא נותנים את זה בפיקדונות של הלקוחות, אנו גם לא יכולים לחייב אותם, כי בנק ישראל יכול, אבל הוא לא עושה את זה

דוד ביטן:  נגיש גם הצעת חוק שמעלה את המס על הרווחים של הבנקים שקשורות להעלאות הריבית האלה, כך שמצד אחד, אם הבנקים לא רוצים לשלם מס, שיעשו הטבות לצרכנים בריבית שמשלמים להם

דוד ביטן:  מצד אחד

דוד ביטן:  מצד שני אם יחליטו לא לעשות את זה, לפחות זה יממן לנו את הפחתת המע"מ מבחינת האוצר

דוד ביטן:  ויש לנו עוד הצעות

דוד ביטן:  נביא אותן לא במכה אחת

דוד ביטן:      דבר נוסף, שדיברנו על זה בישיבה לפני חודש וחצי עם עיריית תל אביב, שגם זה קשור ליוקר המחיה – לראש העיר יש לו בחירות, אז עשה הטבה לתושבי העיר וחייב את – אתמול זה עלה – שהוא מחייב את כל האזרחים שמגיעים לתל אביב, עלה מחיר החניה בכחול לבן ל-12 שקל, פי שניים, שזה גם קשור ליוקר המחיה

דוד ביטן:  אדם נכנס לתל אביב, צריך לשלם עשרות שקלים על חניה בכחול לבן

דוד ביטן:  זה כי הממשלה בחוק שינתה את זה שלא חייבים אישור הממשלה כדי להעלות את הסכומים האלה

דוד ביטן:  ביקשתי מהיועץ המשפטי של הוועדה – אני קודם כל מאוכזב ממשרד התחבורה

דוד ביטן:  ביקשנו מהם לטפל בזה

דוד ביטן:  לא טיפלנו בזה

דוד ביטן:  את אף אחד זה לא מעניין

דוד ביטן:  את עיריית תל אביב הבנו שזה לא מעניין, אבל גם את הממשלה זה לא מעניין

דוד ביטן:  חבל מאוד

דוד ביטן:  אז אנחנו, היועץ המשפטי של הוועדה מכין הצעת חוק- -     

מאיר כהן: עיריית תל אביב אומרת שאם הממשלה יכלה להעביר את קרן הארנונה- - -     

דוד ביטן: אבל הוא עשה את זה לפני קרן הארנונה

דוד ביטן:  שלא ימציא המצאות

דוד ביטן:  לפני חודש וחצי, לפני שקרן הארנונה הגיעה לדיון

שלום דנינו: בנושא הזה, מאיר, מדובר בהיקף, לפחות מהבדיקה האחרונה שעשיתי, 220 מיליון שקל קנסות חניות

שלום דנינו:  זה המון כסף שבא לא מאזרחי תל אביב

דוד ביטן: ביקשתי מהיועץ המשפטי להכין הצעת חוק שמחזירה את המצב לקדמותו, גם מבטלת את ההעלאה הזו וגם מבטלת את החוק שאפשר לעיריות להעלות את מחיר החניה בלי הסכמה של אף אחד – החלטת מועצת עיר, פנים ותחבורה, מי שצריך לקבוע

דוד ביטן:  כמו שהיה קודם

דוד ביטן:  ואז בוחנים את העלייה, אם מתאימה, לא מתאימה

דוד ביטן:  מה זה להקפיץ את זה פי שניים? פעם היינו משלמים שקל או 1

דוד ביטן: 10 שקלים לחניה של כחול לבן

דוד ביטן:  היום הגענו בתל אביב ל-12 שקל

שלום דנינו: הפרדוקס הוא שהם נכשלים בלפתח ולהסדיר חניות ואז הם גובים פי שניים

דוד ביטן: ואנחנו שוקלים 30% מההכנסות מחניות וקנסות של העיריות להעביר לאגף התנועה במשטרה כדי שיוסיפו שוטרים

דוד ביטן:  זה למען הבטיחות בדרכים

דוד ביטן:  זה לא המצאות שכל הכסף צריך להיכנס לעיריות בעניין הזה

דוד ביטן:  זה החוקים הראשונים שנגיש אותם שבוע הבא

דוד ביטן:  הכול בהכנה

דוד ביטן:  תהיה לנו מלחמה גם עם העיריות וגם עם משרד האוצר בעניין, אבל נתנו לכם צ'אנס לטפל, לא טיפלתם, אז חופשי על הבר, נעשה מה שאנחנו רוצים

דוד ביטן:  הזהרנו אותם

דוד ביטן:  נעשה את זה

דוד ביטן:  ויהיו עוד חוקים

דוד ביטן:  מי מהאוצר פה? תמסור את זה לראש אגף התקציבים, שר האוצר

דוד ביטן:  כתבתי לשר האוצר

דוד ביטן:  אמרתי לו: לא התייחסת לבקשות שלנו, אז אני מודיע לך שאנו הולכים לנקוט צעדים לא שגרתיים

דוד ביטן:  הודעתי לו

דוד ביטן:  לא הפתעתי אותו

דוד ביטן:  לא אמרתי לו מה

דוד ביטן:  לא יכול להיות שב-OECD יש מדינות שמע"מ על חלב הוא 0

דוד ביטן:  פה 17%

דוד ביטן:  איפה אנחנו נמצאים? כל מוצרי המזון המע"מ צריך להיות מופחת

דוד ביטן:  זה הכי הגיוני

דוד ביטן:  זה גם לא סכומים אדירים אגב

דוד ביטן:  לא הרבה כסף, כמו שאתם מציגים את זה

דוד ביטן:  ברוכי, בבקשה

דוד ביטן:  לא התפקיד שלנו

דוד ביטן:  לא התפקיד שלנו להביא חוקים

דוד ביטן:  זה התפקיד שלכם

דוד ביטן:  נקודות זיכוי במס הכנסה – לגבי הריבית

דוד ביטן:  כמו שהממשלה עושה, גם אנחנו נעשה נקודות זיכוי על התשלומים שמשלמים על המשכנתא כל הזמן

דוד ביטן:  בבקשה, ברוכי, תציג את העבודה

אליהו ברוכי: דבר ראשון, נגבה אותך בכל המהלכים האלה

אליהו ברוכי:  אני חושב שקודם כל כדאי שנפנה לממ"מ לבקש לראות כמה החלק של נוטלי המשכנתה של הדירה היחידה שלהם מתוך כלל נותני המשכנתאות

אליהו ברוכי:  מה היחס שלהם בשוק

דוד ביטן: לא משנה

דוד ביטן:  אדם שקנה דירה ב-20 מיליון ולקח משכנתא 15 מיליון, אנחנו לא נלך לקראתו, אבל נלך למי שקנה דירה, זוג צעיר, שלקחנו משכנתא ב-4,000, כבר הגיעו ל-5,400 כי הנגיד מעלה את הריבית כל הזמן, ואומרים לנו: אל תתערבו, יש לו שיקול דעת

אליהו ברוכי: אפשר לבקש מהממ"מ לדעת את אחוז נוטלי המשכנתאות

עידית חנוכה: נושא הדיור הוא לא מענייניה של ועדת הכלכלה - מעניין של חברי סיעתך

אליהו ברוכי: נתחיל עם כמה נושאים שישבנו עם מנהלי הרשתות השונים

אליהו ברוכי:  נפרוס אותם פה ונדון בהם

אליהו ברוכי:  נתחיל בנושא הראשון שהנחנו, חוק המחזור

אליהו ברוכי:  בכללותו, חוק המחזור נמצא בפשיטת רגל כלשהי

אליהו ברוכי:  הכספים שהתושבים משלמים את ה-30 אגורות זה כבר לא פיקדון אלא סוג של מתנה שנותנים למדינה

אליהו ברוכי:  אין כמעט מקומות שאפשר להחזיר

אליהו ברוכי:  איפה שיש, כן פועלים, הם קורסים, לא מצליחים לעמוד בעומס

אליהו ברוכי:  גם הרשתות טוענים לקריסה מהנושא הזה

אליהו ברוכי:  הם טוענים שזה משית עליהם עלויות של עובדים, תופס להם שטח אחסנה ובעצם עלות המכונה עצמה שעולה להם הרבה מאוד כסף עם התחזוקה שלה

אליהו ברוכי:  השאלה מה ניתן לעשות בנושא

דוד ביטן: מה אתה ממליץ פה?     

אליהו ברוכי: נשמע את בעלי המקצוע מה יש להם לומר בנושא

אליהו ברוכי:  השאלה אם אפשר להוציא את זה מהרשתות

אליהו ברוכי:  למצוא גופים אחרים שיעשו את זה

אליהו ברוכי:  אני רוצה לדון פה עם החברים, מה אפשר לעשות עם זה – או להוציא את זה מהרשתות – הגוף שמחזר, אל"ה, לא נראה לי שפעיל בכלל

נמרוד הגלילי: אל"ה התפרקה

דוד ביטן: יש רפורמה בעניין הזה עכשיו, לא? החברה אתפרקה אבל יש אלטרנטיבה, לא?     

רונית אברהמי: אני מהמשרד להגנת הסביבה, ראש אגף אחריות יצרן

רונית אברהמי:  מדובר בכ-2 מיליון ו-400 מיכלי משקה, גם פלסטיק, גם זכוכית, גם פחיות

רונית אברהמי:  זה מה שנמכר בישראל

רונית אברהמי:  ההרחבה של חוק הפיקדון על מיכלי המשקה הגדולים, מדובר בכ-750 מיליון יחידות שנמכרות בשנה

אליהו ברוכי: מה זה 2

אליהו ברוכי: 4 מיליון שאמרת?     

רונית אברהמי: זה גם הפחיות הקטנות

רונית אברהמי:  ההרחבה של חוק הפיקדון הייתה בנובמבר 21'

דוד ביטן: מה העלות של הסופרים בעניין הזה?     

רונית אברהמי: כבר אתייחס

שלום דנינו: כלומר מושת 200 מיליון שקל על האזרחים

רונית אברהמי: חוק הפיקדון זה כלי, לפי דוח הלמ"ס, דוח לווין של פסולת משנת 2017 - אומר שמדובר בפוטנציאל כלכלי בגין מחזור של פלסטיק של כ-1

רונית אברהמי: 3 מיליארד שקל

רונית אברהמי:  חוק הפיקדון הוא אחד הכלים כדי להעביר את המשק למשק ממחזר כמו במדינות אירופה, וגם היום בדירקטיבות, אם זה דירקטיבת האריזות או דירקטיבת החד פעמי, מכלי משקה זה פלסטיק חד פעמי - כן מדברים על חוק פיקדון ככלי אפקטיבי שאולי ירצו לעשות אותו אפילו מנדטורי

רונית אברהמי:      ספציפית למכלי משקה- - -     

אליהו ברוכי: השאלה כמה זה מגיע למיצוי

אליהו ברוכי:  כמה ממחזרים מתוך הבקבוקים

אליהו ברוכי:  אומר שבממ"מ קיבלנו נתונים אחרים - של מיליארד ו-400 בקבוקים – פי שניים מהנתונים שיש לכם

רונית אברהמי: לא

רונית אברהמי:  מיליארד ו-400 זה המכלים הקטנים, מכלי משקה מכל חומר

רונית אברהמי:  יש הפחיות ממתכת, יש הפלסטיק ויש זכוכית

רונית אברהמי:  זה פיקדון עוד משנת 99'

רונית אברהמי:  למיליארד ו-400 הצטרפו עוד 750 מיליון מכלי משקה גדולים שזה בעיקר נפח של 1

רונית אברהמי: 5 ליטר שההרחבה של הפיקדון עליהם הייתה בנובמבר 21', רק לאחרונה

רונית אברהמי:  כתוצאה מההרחבה ועוד פעולות אכיפה שביצענו על היצרנים התפרקה אל"ה אבל עברנו לשוק שבו פועלות לפחות ארבע חברות

רונית אברהמי:  כלומר כשהקמעונאים מציבים את המכונה, ומקבלים שירות תחלופה, שירות לשקיות עבור הריקון של מכלי המשקה, תקשורת וכל הנלווה לזה, זה בסופו של דבר נסגר מול חברות האיסוף שעובדות מטעמם של היצרנים והיבואנים באמצעות מחיר תחרותי

רונית אברהמי:  כלומר ממש שוק תחרותי

רונית אברהמי:  לא ספציפית רק על הברזל

רונית אברהמי:  הוא על המכונה, על הברזל, וכל מה שנלווה

רונית אברהמי:  המטרה של המכונה, יש גדלים שונים, זה לצמצם נפתח

רונית אברהמי:  יש מכונות דוחסות, יש מכונות גורסות כדי לייעל את התהליך

רונית אברהמי:  לא רוצים לאחסן אוויר, לא רוצים לשנע אוויר

רונית אברהמי:  זה אמור לייעל

אליהו ברוכי: החברות לוקחות רק מהרשתות הקמעונאיות?     

רונית אברהמי: אם הייתה עבודה נשמח להיות שותפים ולהתייחס כי לא היינו בלופ הזה, אז בשמחה ניתן את האימפוט שלנו

רונית אברהמי:  מכונות זה משהו שקיים בכל אירופה

רונית אברהמי:  אנו הערכנו עם ההרחבה של החוק שצריך להיות כ-3,000 מכונות בישראל כדי לתת נגישות טובה, כדי שהפיקדון יחזור לציבור, כי אנו רוצים, כפי שנקבע הפיקדון, כך הוא יוחזר לציבור

רונית אברהמי:  יש כיום כ-500 מכונות פזורות אצל הקמעונאים

אליהו ברוכי: במקום 3,000 יש 500

רונית אברהמי: כן, ואנו יודעים שיש בצנרת עוד 500 או אולי קצת יותר בהזמנה

שלום דנינו: מכולות דחס שמיועדות רק לזה

רונית אברהמי: כן כדי שיהיה נגיש וקל לציבור להחזיר ולקבל את הפיקדון

רונית אברהמי:  מדובר בשנה של יישום

רונית אברהמי:  מיפינו את הכשלים של החוק הזה ואנו לקראת בנייה של תיקונים כדי ליישם את החוק הזה בצורה טובה יותר

אליהו ברוכי: כמה אחוז המיצוי של החזר הפיקדון היום? מתוך 2 מיליארד

רונית אברהמי: 2 מיליארד בקבוקים, נכון, אבל בעבר היה יעד וולונטרי לאיסוף של מכלי המשקה הגדולים

רונית אברהמי:  היו משליכים את זה למחזוריות

רונית אברהמי:  שיתוף הציבור היה כ-20%

אלון שוסטר: תוכלי לחדד? הגענו לנקודה מעניינת

אלון שוסטר:  כולנו משלמים על 2 מיליארד ומקבלים חזרה עבור 20%

אלון שוסטר:  30%

אליהו ברוכי: יש פחות מזה

אלון שוסטר: קל וחומר

אלון שוסטר:  נשאר המון כסף שאנו משלמים לרשתות

אלון שוסטר:  הכסף הזה יכול להשתמש בו לכל מיני היבטים

אלון שוסטר:  אולי אם הרשתות משקיעות, אולי גם זה בא בחשבון - לסייע בעבודה הזו

נמרוד הגלילי: הרשתות מעבירות את הפיקדון ליצרנים

נמרוד הגלילי:  זה לא שהן גובות כסף ולא משלמות

נמרוד הגלילי:  כשאתה קונה מיכל משקה, אתה מעביר את זה ליצרן או ליבואן

דוד ביטן: מי בודק שמעבירות את זה?     

רונית אברהמי: הקמעונאים יש להם תפקיד בחוק

רונית אברהמי:  כמו שהם נהנים מהמכירה הם חלק אינטגרלי מהשרשרת

רונית אברהמי:  נעשה את זה בגס – היצרן מוכר לקמעונאי

רונית אברהמי:  הוא מחויב לגבות ממנו את ה-30 אגורות ואז יש הגבייה בזו מהצרכן שהקמעונאי מוכר את מכל המשקה לציבור, והפוך – תמורת מכל המשקה שהצרכן מביא לקמעונאי, הקמעונאי דורש אחר כך את ההחזר מהיצרן והיבואן

אלון שוסטר: אבל בסוף נשאר כסף לא מנוצל

אלון שוסטר:  לאן הוא הולך?     

רונית אברהמי: לא, הם צריכים לעמוד ביעדים

רונית אברהמי:  חלקו נמצא בחברות האיסוף שאוספות ממקורות אחרים כדי- - -     

דוד ביטן: לאן זה הולך? לקרן?     

רונית אברהמי: לא

רונית אברהמי:  זה צינור הלוך ושוב

דוד ביטן: איפה הכסף הזה בורח בדרך? יעדים – יעדים

דוד ביטן:  איפה הכסף? מישהו בודק שהם משלמים למישהו או בהתחשבנות הכללית הם מורידים את זה?     

רונית אברהמי: היצרנים בעיקרון מעבירים את ה-30 אגורות על המכלים שהם מוכרים בפרקטיקה לחברות האיסוף והן אוספות את מכלי המשקה

רונית אברהמי:  מקורות הפסולת למכלי המשקה זה בתי העסק השונים

אליהו ברוכי: חברות האיסוף מקבלות מהיצרן את הכסף, 30 אגורות לפי מה? לפי כל בקבוק שאוספים?     

רונית אברהמי: לא, 30 אגורות כפול כמות המכר זה תקציב הפעילות של החברות

רונית אברהמי:  באמצעות התקציב הזה הן אוספות את מכלי המשקה, משיבות את הפיקדון

דוד ביטן: הסופרים?     

רונית אברהמי: בין היתר לסופרים

רונית אברהמי:  יש כמובן כסף כי היעד הוא לא מאה אחוז – הוא פחות מכך

רונית אברהמי:  הדלתא מממנת את הפעילות של אותן חברות כי ה-30 אמור לחזור לציבור

דוד ביטן: טוב שאת אומרת: אמור

דוד ביטן:  איפה זה חוזר?     

אריאל שרון: אם אתה בא עם מכל ריק לסופר, הסופר צריך להביא לך 30 אגורות

אריאל שרון:  אבל אם הוא לא עושה את זה, המכל לא נמצא בסופר

אריאל שרון:  כל מכל שמגיע לסופר, הסופר שילם לאותו אדם 30 אגורות

אריאל שרון:  הסופר צריך לעשות משהו עם הבקבוקים הריקים האלה

אריאל שרון:  הוא צריך שיצרן או יבואן או מי מטעמו שבעבר היה אל"ה, היום יש ארבעה גופים, צריכים לקחת מהסופר את הבקבוקים ועל כל בקבוק לשלם 30 אגורות

אריאל שרון:  הם משלמים יותר מ-30 אגורות

אריאל שרון:  בעבר זה היה שקל

אריאל שרון:  היצרן והיבואן משלם לקמעונאי כסף עבור המכלים הריקים האלה

אריאל שרון:  זה 30 אגורות פלוס משהו

קריאה: זה לא נכון

אריאל שרון: זה לא נכון

אריאל שרון:  כך זה עבד בעבר וגם היום כך המנגנון עובד

נמרוד הגלילי: הרשתות אפילו הפכו לסוג של גורם מממן כי הן משלמות ליצרנים וליבואנים את ה-30 אגורות מייד- - -, והן הופכות להיות גורם מממן- - -     

אליהו ברוכי: אתה אומר שהרשת משלמת ליצרן

נמרוד הגלילי: נכון

אהרן אוזן: שלא לדבר על זה שצריך מקום למכונות

אהרן אוזן:  מי משלם על המקום? מי משלם את כל זה?     

רונית אברהמי: אומר שאחד הדברים שנפרסם בקרוב זה הוראות מחייבות תדירות איסוף כדי שהקמעונאים לא ייתקעו עם הבקבוקים אצלם במחסן מעבר לכמות סבירה ויקבלו את השירות מאותן חברות איסוף שעובדות בשמם של היצרנים והיבואנים

דוד ביטן: אני לא מבין

דוד ביטן:  תסביר לנו מצד הסופרים, מה זה גורם להם מבחינת – זה מעלה את המחיר של המוצרים?     

נמרוד הגלילי: הפיקדון? ממש לא

נמרוד הגלילי:  זו עלות מאוד לא פשוטה שחלה על הרשתות, על הסופרים, על המרכולים

נמרוד הגלילי:  יש להבין – המחזור וקידום הקיימות זה נושא חשוב ויש לקדמו, אבל החוק הזה הפך את רשתות המזון ואת המרכולים האחרים לנקודות לאיסוף פסולת

נמרוד הגלילי:  החוק הזה מחייב את הרשתות לגבות 30 אגורות על כל מכל שהיא מוכרת, והיא מקבלת את ה-30 אגורות רק אחרי שהיא מעבירה אותו לאיסוף, ליצרן או לחברת האיסוף שאוסף ממנה

נמרוד הגלילי:  יש בעיות בתדירות האיסוף, ורונית ציינה זאת

נמרוד הגלילי:  הסופרים נתקעים עם מחסנים בחוץ, מקבלים קנסות מהעירייה על זה שאין להם מקום לאחסן את המכלים הריקים כי תדירות האיסוף הלכה ונפגעה

נמרוד הגלילי:  אל"ה התפרקה

נמרוד הגלילי:  מאז קמו כמה תאגידים חדשים, שאמורים לתת מענה

נמרוד הגלילי:  זה טרם קורה

דוד ביטן: מה ההשפעה של זה על המחיר?     

נמרוד הגלילי: הסופר היום, מאז שהורחב חוק החוק הפיקדון על מכלים גדולים, כדי להתמודד עם כמויות ההיקף של המכלים הגדולים, אתה חייב להתקין מכונות מחזור

נמרוד הגלילי:  אם עד כה יכולת לפתור את הבעיה בלי מכונות מחזור, אלא לאחסן כי מדובר רק על מכלים גדולים, כעת כל המכלים הגדולים שהיו מונחים במכלי העצירה שנמצאים ברחובות בכל הרשויות עברו אלינו, הפכנו להיות נקודות לאיסוף פסולת

דוד ביטן: זה מגדיל לכם את ההוצאות?     

נמרוד הגלילי: אתה צריך להשקיע

נמרוד הגלילי:  מכונה עולה מעל 100,000 שקל, התחזוקה של המכונה

נמרוד הגלילי:  עובד שמתעסק בזה כל הזמן

נמרוד הגלילי:  זה עלויות מטורפות

דוד ביטן: כלומר האזרח משלם 30 אגורות, וגם משלם לסופר את כל ההוצאות האלה

דוד ביטן:  הרי מישהו משלם את זה במחיר

נמרוד הגלילי: כל עלות מתגלגלת למחירי המוצרים

נמרוד הגלילי:  זה נכון

דוד ביטן: שוב אנו מדברים על זה שהממשלה גם צריכה לעשות פה משהו

דוד ביטן:  אתם לא יכולים להפיל הכול על אנשים

דוד ביטן:  בעצם זה נופל על הצרכן בסופו של דבר

דוד ביטן:  זה מה שהמשרד להגנת הסביבה יודע לעשות?     

רונית אברהמי: קודם כל לגבי סקירה בין לאומית – בקבוק הוא כלכלה מעגלית במיטבה, כלומר כבר היום כתוצאה מהרחבת החוק, זה טוב לתעשייה, הוקמו שני מפעלים שעושים באטל טו באטל

רונית אברהמי:  האיסוף הנקי של מכלי המשקה הוא שמאפשר לעשות את המחזור המלא

רונית אברהמי:  זה בצד אחד

דוד ביטן: אנחנו לא מדברים כעת על המחזור עצמו אלא על העלויות שמושתות על האזרח

רונית אברהמי: המכונות אמורות את העלויות, כי אם בעבר היו קופאית ומחסנאי שהיה צריך להיות זמין לכל אחד שבא ומחזיר, כי זה חוק שגם בעבר היו מגיעים אליו גם אספנים עם מכלי משקה קטנים, אז היום המכונה תופסת – לא יודעת את המידות אבל תופסת  X ונגישה לציבור, לבוא, להכניס

רונית אברהמי:  היא דוחסת כך שאין אחסון של אוויר

נמרוד הגלילי: גם פה יש בעיה כי לא בכל הסופרים היה מקום להכניס את המכונה ורצו לשים את זה בצמוד לסופר אבל מחוץ לסופר אז הרשויות המקומיות לא אפשרו לעשות את זה כי זה מחוץ לשטח החנות

רונית אברהמי: אבל הקמעונאי הוא חלק משרשרת המכירה

רונית אברהמי:  אם אני גביתי פיקדון, יש להשיב אותו

אליהו ברוכי: אי אפשר להפיל על הקמעונאי גם את הפיקדון וגם את עלויות המחזור אחר כך

אליהו ברוכי:  תביאו כסף

אליהו ברוכי:  בסוף הכול נופל על היצרן

דוד ביטן: לפני כן, זה היה ברחובות? ואז מי טיפל בזה, הרשות המקומית?     

רונית אברהמי: התאגיד- - -     

דוד ביטן: למה נסגר?      

רונית אברהמי: הוא התפרק

דוד ביטן: למה? כי לא עמד בהוצאות? אז לקחתם את כל ההוצאות, השתם על הסופרים? זה מה שעשיתם? בעצם זה על האזרחים

דוד ביטן:  הסופר מפסיד כסף? הוא מעביר את זה הלאה

רונית אברהמי: כשאספו את זה מהמחזוריות זה גם עלה כסף

רונית אברהמי:  זה היה פיקדון וולונטרי, כלומר היצרנים והיבואנים - אני מאמינה שגם זה הושת על המוצר

רונית אברהמי:  זה חברות למטרות רווח

רונית אברהמי:  הן גלגלו את ההוצאות שלהן כדי לעמוד ביעד הוולונטרי עוד לפני ששמו את ה-30 אגורות

רונית אברהמי:  זה אחת

רונית אברהמי:      לגבי אל"ה שהתפרקה – כתוצאה מהרחבה ואכיפה שביצענו כי אנו עושים בדיקות לעמידה ביעדים, במקום גוף אחד יש כעת 4 חברות, יש שוק יותר תחרותי

דוד ביטן: עזבי תחרות

דוד ביטן:  מה הקשר לתחרות?     

אליהו ברוכי: לפני הפיקדון, כשהיה מחזור וולונטרי, היה מיצוי יותר גדול?     

רונית אברהמי: לא, כי לא היה פיקדון אז

רונית אברהמי:  אין פה החזר פיקדון לציבור

רונית אברהמי:  האיסוף גם עלה כסף והיה, במסגרת העלויות של היצרנים והיבואנים בהתאם לחקיקה וגם זה הושת על הציבור בדרך זו או אחרת

דוד ביטן: ברור שבהתאם לחקיקה

דוד ביטן:  רק מי מממן את הכול? האזרחים

רונית אברהמי: נכון

נמרוד הגלילי: חוק הפיקדון הורחב כשהשרה גמליאל הייתה השרה להגנת הסביבה

נמרוד הגלילי:  כשהיא הרחיבה את חוק הפיקדון כי היצרנים כביכול לא עמדו ביעדי המחזור של שנת 2016 למרות שב-2017 כן עמדו ביעדי המחזור, חבל שכבר החליטו על שנה אחת לא להרחיב אבל ניחא – היא הבטיחה ואמרה שכבר אז, למרות שהיא מרחיבה את החוק יונחו מכונות ברחבי הציבור של הרשויות המקומיות כדי לא להטיל את כל המעמסה על רשתות המזון

אליהו ברוכי: ובפועל לא שלא הוצבו עוד מכונות אלא נלקחו כל הכלובים שהיו ברשויות המקומיות והכול הושת על הרשתות, על האזרחים בסוף

נמרוד הגלילי: נכון

רונית אברהמי: אז ראשית לגבי העלויות, זה דברים שבעבודת מטה, אחרי שמיפינו את הכשלים, נתייחס לזה בעבודת המטה ונבדוק גם איך זה עובד בחו"ל, האם יש אמירה חד משמעית מי מממן את זה או לא

רונית אברהמי:  כלומר נעשה עבודה

דוד ביטן: לא עשיתם את זה עד כה?     

רונית אברהמי: לא, זה אחרי ששנה אנחנו בוחנים את החוק

רונית אברהמי:  מיפינו

רונית אברהמי:  נעשה תיקונים כדי ליישם את זה בצורה טובה, כדי שלציבור תהיה נגישות

רונית אברהמי:  אנחנו מתייחסים בימים אלה

דוד ביטן: כמה זה מעלה את המחיר בסופר כל התהליך הזה?     

נמרוד הגלילי: לא יודע לומר

דוד ביטן: תבדוק לנו את זה

דוד ביטן:  הבנו שזה נושא בעייתי

דוד ביטן:  פתיחת ייבוא מקביל

אליהו ברוכי: גם פה דיברנו עם רשתות שעושות ייבוא מקביל, ועושות את זה לדברים שיבואנים כבר מביאים למדינה

אליהו ברוכי:  קיבלו את האישור של מכון התקנים או הרגולטור הרלוונטי, אבל כשהם מביאים ייבוא מקביל, הם צריכים להביא שוב, לעבור את כל הבחינות של התקנים, שהרשת מביאה

אליהו ברוכי:  לא פעם הם לא יכולים לעשות זאת, כי מביאים את זה בייבוא מקביל בצורה מאוד עקיפה

אליהו ברוכי:  גם העלויות מושתות עליהם שוב, בצורה מיותרת

דוד ביטן: מי רוצה להסביר? בבקשה

מיכה גולדמן: שלום, אני מאגף תקציבים

מיכה גולדמן:  ראשית, ככלל אנו תומכים בפתיחת ייבוא מקביל

מיכה גולדמן:  אציין שבשנת התקציב 21' היו הקלות בייבוא במקביל בנושא של מוצרים כמו מוצרי חשמל ותקינה ומזון

דוד ביטן: הבנת את הבעיה, שייבוא מקביל של הסופרים, הם דורשים מהם רגולציה נוספת כשיש מישהו אחר שמייבא אותו מוצר

מיכה גולדמן: שוב, ככל שיש פתרונות ישימים בנושא הזה- - -     

אליהו ברוכי: אם מוצר מיובא, ועבר בדיקות, ייבוא מקביל לא צריך לדרוש ממנו שוב בדיקות

מיכה גולדמן: כבר היום יש מצב שבו, אם אנו יכולים לומר שהתקן זה לתקן האירופאי, זה מה שהיה בשנת התקציב של 21', אפשר להביא את זה – בהרבה מוצרים, ואם יש סטייה מהתקן האירופי, יש ועדת חריגים שצריכה לאשר את השינוי הלאומי

דוד ביטן: מי אמר לך את זה מהסופרים את זה?     

אליהו ברוכי: אושר עד

יאיר צבן: אני ממשרד הכלכלה והתעשייה

יאיר צבן:  העניין שחבר הכנסת העלה מעלה שאלה, איך הרגולטור יידע שמדובר באותו מוצר, לכן נדרשות בדיקות או מסמכים שמאמתים שמדובר באותו מוצר כמו הייבוא הרשמי

אליהו ברוכי: למשל, כשמביא עגלה של ילד, שזה אותו דגם, אותו חברה, צריך להעביר את כל הבדיקות, לא פעם הוא גם לא יכול להביא יותר מדי מסמכים כי הוא מביא את זה בייבוא מקביל, שהוא לא רשמי שהיצרן אפילו לא יודע איך הוא מביא את זה

יאיר צבן: כאמור אנחנו מעודדים

אליהו ברוכי: אבל בשטח אתם מקשים כי זה מקשה על הייבוא המקביל, לא מעודד

אליהו ברוכי:  זו סיסמה יפה אבל בפועל בשטח זה מקשה

אורן בוטא: אגב מן הצדק היבואנים הגדולים משלמים כסף על בדיקת התקינה

אורן בוטא:  היבואנים הקטנים המקבילים, אין בעיה שייבאו אותו מוצר, אבל מן הצדק שישתתפו בסכומים הללו ששילמו היבואנים הגדולים, ואני בעד הצדק

אורן בוטא:  חשוב שתדעו שהיבואנים הגדולים משלמים, והובא לידיעתי שהם משלמים הרבה כסף כל תקינה של מוצרים

דוד ביטן: כל הרעיון של ייבוא מקביל זה הפוך ממה שאתה אומר

אורן בוטא: לא

אורן בוטא:  שיאשרו להם את הייבוא אבל שיישאו בחלק קטן מההוצאות

דוד ביטן: לא יישאו בשום דבר

דוד ביטן:  זה ייבוא מקביל

דוד ביטן:  הם מרוויחים מספיק כסף

דוד ביטן:  זה ייבוא מקביל, שהוא יכול להביא את זה וליהנות מההטבות שהשני מקביל

דוד ביטן:  לכן המחיר יותר

דוד ביטן:  נהיית לי אחראי על היבואנים הגדולים?     

אורן בוטא: אבל זה מן הצדק

אורן בוטא:  משלמים כסף

אורן בוטא:  הם מביאים כמות

אורן בוטא:  הם גם ככה יקבלו מחיר טוב יותר מהיבואן המקביל

דוד ביטן: עזוב

דוד ביטן:  מי בודק את זה מהמשרדים? אתה בודק את מה שהוא אמר? האוצר, כלכלה, זה לא רק לעודד

דוד ביטן:  תנו לנו תשובות בעניין הזה, איך אנו סוגרים את זה

דוד ביטן:  אושר עד הוזמן, נכון?          

עידית חנוכה: ודאי

דוד ביטן: הבנתי שלא נסיים את זה היום

דוד ביטן:  תבדקו את העניין שאושר עד יבוא ויסביר עצמו

דוד ביטן:      פקידות מדבקות – הנושא הזה עלה מספר פעמים

דוד ביטן:  הטענה של הסופרים, שבגלל כמות העובדים זה מעלה להם את המחירים ב-5% כמעט

דוד ביטן:  הרשות להגנת הצרכן, הם כאן, בעד לתקן את החוק בעניין כי הבינו שיש פתרונות אחרים בעניין

דוד ביטן:  הבטחתם לנו להגיש הצעת חוק בעניין

דוד ביטן:  רק צריך לוודא, משרד הכלכלה והאוצר, שזה יוריד באמת את המחיר בסופר, ולא שאוריד להם את העלות ואחר כך זה לא יבוא לידי ביטוי

דוד ביטן:  צריך לראות איך אנחנו מוודאים את זה

דוד ביטן:  אם לא, אני משאיר את זה איך שזה

עזרא דוקן: אנחנו צריכים שני דברים – שני דברים הרשות חושבת שנכון לבדוק וזה מה שאנחנו עושים – שכל התועלות שקיימות לצרכן היום לא ייפגעו

עזרא דוקן:  כיום, באופן כללי, הצרכן לא עושה רכישה מושכלת

עזרא דוקן:  כשהצרכן מגיע לסופר הוא לא תמיד מושיט את היד לאן שכדאי לו להושיט ועניין המחיר הוא משמעותי, וכדי לשמור על התועלות אנו בוחנים

עזרא דוקן:  עשינו שולחנות עגולים עם העוסקים

עזרא דוקן:  אנחנו יושבים על זה עם משרד הכלכלה כדי לגבש מענה

דוד ביטן: זה דחוף כי אם זה יוריד את המחיר אנו צריכים לסגור את העניין כמה שיותר מהר

דוד ביטן:  סידור מדפים

אליהו ברוכי: זה גם עלה בדיונים שהיו פה, שעד כה היה צו שהתיר לרשתות לקבל את השירות של סידור המדפים מהיצרנים ועתה הגבלתם אותם בזה

אליהו ברוכי:  זה הולך לפגוע בהרבה מאוד מובנים

אליהו ברוכי:  זה גם הולך לפגוע ברשתות במחיר, זה הולך לפגוע גם באלה שעובדים בסידור המדפים

אליהו ברוכי:  זה גם שוק של אנשים שעובדים שהולכים להיות מפוטרים

דוד ביטן: בעניין הזה יש החלטה של רשות התחרות שיותר לא יסדרו את המדפים בחברות הגדולות

דוד ביטן:  זה יעזור לקטנות

דוד ביטן:  אני בעד התקנה הזו

דוד ביטן:  הבעיה זה העובדים

דוד ביטן:  אנחנו צריכים לראות מי קולט את העובדים

דוד ביטן:  זה אלפי עובדים

דוד ביטן:  זה גם חשוב

דוד ביטן:  לכן בישיבה נדבר על זה, מי קולט את כל 8,000 העובדים האלה

דוד ביטן:  אני מבין שחלק מהסופרים יקלטו כי הם צריכים את העובדים האלה בסידור

אליהו ברוכי: השאלה מה יהיו תנאי העובדים האלה כשהרשתות יקלטו?     

דוד ביטן: לא צריך היום לטפל בזה כי קבענו דיון מיוחד לזה

דוד ביטן:  בבקשה

אליעזר רונן: שלום, אני יושב-ראש איגוד עובדי המזון בהסתדרות

אליעזר רונן:  בענף הסדרנות מועסקים כ-6,000 עובדים

אליעזר רונן:  מתוכם כ-4,500 עובדים תחת הסכמים קיבוציים בחברות הגדולות

אליעזר רונן:  כבר היום חברות המזון החלו בהיערכות לפיטורים המוניים של עובדי הסדרנות בכל החברות

אליעזר רונן:  מדובר במספרים עצומים, שמשבר טבע שהיה ב-2018 מתגמד לידם

אליעזר רונן:  חלק ניכר מכלל סדרני המזון ברשתות השיווק הם בעלי מאפייני תעסוקה של אוכלוסיות בסיכון, חלקם מבוגרים מאוד, אוכלוסיות מיעוטים, בעלי מוגבלות שמועסקים בתפקידים הללו, וכמובן עובדים רבים מהפריפריה

אליעזר רונן:  לסבר את האוזן, עלות סידור מדפים בסופר גדול הוא בין 2

אליעזר רונן: 6% ל-3

אליעזר רונן: 1%

אליעזר רונן:  העלות הזו לצערי הרב בסופו של דבר תשורשר ללקוח כי מישהו יצטרך לשלם אותה

אליעזר רונן:      אני שמח, אדוני יושב-ראש הוועדה, שהולך להתקיים דיון מיוחד בנושא כי יש לנו המון חומרים להציג לכם בוועדה ונשמח להשתתף

דוד ביטן: אתה אומר שנוריד 5% מסידור המחירים ונוסיף 3% על התקנה הזו

אליעזר רונן: זה מה שיקרה

דוד ביטן: צריך לחשוב על זה שוב, כי אני לא מוכן שום תקנה שמעלה את המחירים

דוד ביטן:  רק מורידה

דוד ביטן:  גם אם היא צודקת, יש צדק גדול במה שאתם אומרים

אליעזר רונן: אבל התקנה כבר עברה

דוד ביטן: אבל התחולה שלה מדצמבר

דוד ביטן:  יש אז לנו זמן

דוד ביטן:       תובענות ייצוגיות

דוד ביטן:  הנושא הזה, זה לכל העסקים הקטנים, לא רק לקמעונאים הגדולים, גורם להוצאות מאוד גדולות

דוד ביטן:  ישבנו עם משרד המשפטים

דוד ביטן:  הם עשו עבודה בעניין הזה, והולכים להיות המון שינויים בנושא

דוד ביטן:  לכן, לאור העובדה שישבנו איתם, אנו נותנים להם עוד זמן למשרד המשפטים לסיים את העבודה הזו, אך יהיו לזה תוצאות

דוד ביטן:  אני יודע את זה ממשרד המשפטים

דוד ביטן:  מה שהיה לא יהיה בעניין הזה

דוד ביטן:  מס ייבוא

אליהו ברוכי: יש פטור ממס רק ליצרנים, לא ליבואנים על חלק מהמוצרים

אליהו ברוכי:  השאלה אם אפשר לפתוח את זה בצורה יותר רחבה לכל יבואן שהוא לא יצרן פה בארץ

מיכה גולדמן: משרד האוצר ככלל בעד ביטול כלל המכסים

מיכה גולדמן:  ההתנגדות נובעת מארגוני חקלאים וממשרד החקלאות

דוד ביטן: פירות וירקות

אלון שוסטר: נעשה סדר

אלון שוסטר:  ודאי

אלון שוסטר:  יש הרפורמה בצומח וכו' שצריך להגיע להבנות

אלון שוסטר:  אני רוצה לחדד, כשמזכירים דבש- - -     

דוד ביטן: זו בעיה אחרת

אלון שוסטר: יש שם האבקה

אלון שוסטר:  מוכרים דבש ב-100 מיליון, 200 מיליון ומאביקים במיליארדים

אלון שוסטר:  פירות וכותנה

דוד ביטן: עזוב

דוד ביטן:  לגבי דבש לאור מה שאמרו לנו אנו לא בעד להפחית שום דבר ולהשאיר את זה כפי שהוא

דוד ביטן:  אין על זה ויכוח

דוד ביטן:  בלי האבקה לא יהיו גידולים

דוד ביטן:  יש דברים שלא קשורים למחיר

דוד ביטן:  לגבי פירות וירקות, אנחנו צריכים לסיים עכשיו

דוד ביטן:  שר האוצר אמר לי: נחכה אחרי התקציב

דוד ביטן:  יש 720 שקל בתקציב, בקופה, מיועד לפיצוי לחקלאים בשנה בעקבות ביטול המכסים

דוד ביטן:  נקווה שנגמור את זה אוטוטו, שהאוצר לא יעבוד על כולם כי הכסף קיים, רק צריך לחלק אותו

אורי יוגב: גם בנושא שמן הזית יש בעיה עם הסיפור הזה של הפחתת המכסים

דוד ביטן: זה לא כלול ב-720 מיליון?     

אורי יוגב: זה אמור להיות כלול

אורי יוגב:  30 מיליון אמור להיות

אורי יוגב:  בינתיים לא ראינו שום דבר- - -     

דוד ביטן: לא יודע לתת לך תשובה

אורי יוגב: כתוב פה שהמכס 5 שקלים

אורי יוגב:  כבר ירד לכ-3 שקלים

אורי יוגב:  כתוב פה שרק הספקים מקבלים וזה לא נכון

אורי יוגב:  גם הרשתות מייבאות

אליהו ברוכי: רק מי שיצרן יכול לייבא, לא?     

אורי יוגב: לא

אורי יוגב:  כל רשתות השיווק מייבאות היום את הפרייבט לבל שלהם

אורי יוגב:  אני מדבר על השמן

אורי יוגב:  עוד דבר - יוקר המחיה זה דבר נהדר אבל צריך שיהיה אותו דבר

אורי יוגב:  בארץ יש פה הטיה צרכנית בלתי רגילה – מייבאים מוצר, קוראים לו כתית מעולה, אבל הוא לא כתית מעולה

אורי יוגב:  צריך שיהיה פיקוח שמביאים אותו דבר

אורי יוגב:  אחרת אתה מביא מוצר פגום, נחות

אורי יוגב:  התרעתי על זה למשרד הכלכלה

אורי יוגב:  לא עשו עם זה דבר

אורי יוגב:  הם גם לא בקיאים בתקן לצערי

אורי יוגב:  כדאי לפני שעושים מהלך שאחר כך נתחרט עליו כי גם ככה השוק הזה מתנדנד

דוד ביטן: נתחיל מזה שמייבאים

דוד ביטן:  לגבי ביטול - את זה לא בדקתי

דוד ביטן:  בדקנו פירות וירקות, מה זה הגנת הצומח? פירות וירקות

דוד ביטן:  אם נסדר את עניין הפיצוי, זה יפתח את הייבוא

דוד ביטן:  כל הרעיון של הגנת הצומח זה לא רק  מחיר

דוד ביטן:  כמו באירופה שיש לך אפרסק כל השנה ולא רק במועד של הגידולים של החקלאי המקומי, ואז המחיר עולה, עולה 50 שקל לקילו אבל אם יהיה כל השנה זה לא יהיה כך

דוד ביטן:  שמן זית - לא בדקתי

דוד ביטן:  נבדוק את זה

דוד ביטן:  אבל הגנת הצומח צריך להביא שינוי רציני בהרגלי הצריכה של הצרכנים הישראליים, וגם בנושא המחירים

דוד ביטן:  ייקח זמן כמובן

דוד ביטן:  זה לא מהיום להיום

דוד ביטן:  אלה לא רפורמות מהיום להיום, אבל תוך חצי שנה, שנה הן יבואו לידי ביטוי

דוד ביטן:  בבקשה

שושי רשף מור: שלום, אני מנהלת אגף סחר חוץ במשרד החקלאות

שושי רשף מור:  אני רוצה להתייחס לנושא של הורדת מיסי ייבוא על ייבוא חקלאי

שושי רשף מור:  כפי שאתם יודעים, לפני שנה יצאה הממשלה ברפורמה מקיפה של הפחתת מכסים לאורך חמש שנים, שתי פעימות כבר נכנסו לתוקף

שושי רשף מור:  ספציפית לגבי שמן זית ודבש, כפי שנאמר, יש הסכמות עקרוניות בין משרד החקלאות ומשרד האוצר על היקף התמיכה הישירה אבל זה מוחזק כבן ערובה עד שיוסדרו כל שאר הנושאים

שושי רשף מור:  בינתיים החקלאים סובלים, הציבור משלם

שושי רשף מור:  שרשרת השיווק לא נפגעת

שושי רשף מור:  מי שנפגע זה החקלאים והציבור

שושי רשף מור:  זה חבל מאוד

שושי רשף מור:  אפשר לפתור את זה יחסית בקלות

שושי רשף מור:  הצטרף אלינו צביקה כהן סמנכ"ל השקעות שיכול להרחיב בנושא

שושי רשף מור:       חשוב לציין שמאז 22' כאמור ירד המכס באופן ניכר על שורה גדולה של מוצרים

שושי רשף מור:  עלויות התובלה ירדו

שושי רשף מור:  כמויות הייבוא זינקו בשנתיים האחרונות, כמות הייבוא של ירקות עלתה ב-94%

שושי רשף מור:  אני בטוחה שכולם מרגישים כמה זה השפיע לטובה

שושי רשף מור:  איפה הירידה הגדולה במחיר לצרכן – אין

שושי רשף מור:       יש גם לזכור, אחרי הקורונה, לאור משבר האקלים, בצורות, ירידת תנובות, איננו יכולים לאכול כסף

שושי רשף מור:  נושא של ביטחון מזון הוא מהותי

שושי רשף מור:  כל זמן שהחקלאים נפגעים והחקלאות מצטמצמת, כולם יודעים לאן זה יוביל

שושי רשף מור:  החקלאים לא מקבלים פיצוי

שושי רשף מור:  ענפים מצטמצמים

שושי רשף מור:  ענף השום קרס

דוד ביטן: פיצוי יהיה

דוד ביטן:  אין ויכוח

שושי רשף מור: עד שהוא יהיה החקלאים קורסים

שושי רשף מור:  הם לא מקבלים בינתיים פיצוי

שושי רשף מור:  מי ישרוד?     

דוד ביטן: ההסכם לא נחתם עדיין

דוד ביטן:  הייתי אצל שר האוצר

דוד ביטן:  דיברתי איתו

דוד ביטן:  יש מחלוקת לא גדולה

דוד ביטן:  אני חושב שייחתם

דוד ביטן:  אם משרד החקלאות מגיע להסכמות – שאחר כך לא יבוא אלינו ויבקש שנשנה את ההסכמות

דוד ביטן:  כל זה באתי אליכם בטענה

דוד ביטן:  מעבר לזה דאגנו לחקלאים במובן מסוים

שושי רשף מור: אני רוצה לסיים ולומר שלפני מספר חודשים בבריטניה שמסתמכת על ייבוא של ירקות ופירות, היה מחסור חמור מאוד שהרשתות לא הצליחו למלא

שושי רשף מור:  מדינה שאין לה בסיס מספיק טוב משל עצמה של ייצור מקומי, חושפת את האזרחים שלה לסכנת- - -     

דוד ביטן: אנחנו בעד החקלאות אבל יש עוד אינטרסים במדינה, ונושא יוקר המחיה הוא אינטרס לא פשוט ויש להגן עליו

דוד ביטן:  לא צריך לקנות אפרסק ב-50 שקל לקילו

דוד ביטן:  עם כל הכבוד

דוד ביטן:  לכן הייתי בעד הגנת הצומח כי אני רואה בזה ייצור שיאזן את המחיר לאורך כל השנה אבל יש עוד אינטרסים למדינה

דוד ביטן:  נושא החקלאות מאוד חשוב, אנו בעד, אבל יש גם לדאוג לעוד דברים במדינת ישראל

דוד ביטן:  הצרכן חשוב לא פחות

שושי רשף מור: חד משמעית

שושי רשף מור:  השאלה כמה ישלם

דוד ביטן: הכול בסדר

דוד ביטן:  לקנות אפרסקים וענבים ב-50 שקל לקילו- - -     

ששון גואטה: אבל תבדוק כמה חקלאי מקבל

דוד ביטן: לא משנה

דוד ביטן:  בתוצאה הסופית – על זה אני מדבר

דוד ביטן:  אז אנחנו בעד פיצוי, ונלחמים על הפיצוי, אין שום בעיה, ויהיה פיצוי – אני מודיע לכם, כפי שסוכם

דוד ביטן:  זה בתקציב

דוד ביטן:  שר הכלכלה בא לדבר איתי

דוד ביטן:  חשב שאת התקציב הזה אפשר לחלק

דוד ביטן:  אמרתי לו: זה תקציב מיועד לגמרי

דוד ביטן:  אין מה לדבר על זה

יצחק רבין: אדוני יושב-ראש הוועדה, דיברנו פה בנושא העצמאים בנושא של לחיצת כפתור במצב חירום, כרגע העצמאיים הקטנים בחקלאות, במקרה הספציפי הזה, נושאים בנטל כבר שנה וחצי

יצחק רבין:  יש ייבוא מאוד גבוה ומסיבי

יצחק רבין:  מי ישלם לנו עבור השנה וחצי? במקום שיטפלו בזה מהר, מתעכבים בזה

דוד ביטן: בוא נפתור קודם את הבעיה של ה-720 מיליון, אחר כך נדבר על זה

דוד ביטן:  מה זה הגדלת מכסות ייבוא?     

אליהו ברוכי: דברים שיש עליהם מכסות, לשחרר מכסות

אליהו ברוכי:  כל דבר שיש לו מכסה לשחרר

צביקה כהן: בחקלאות הטרייה – בפירות והירקות – המכסים יורדים

צביקה כהן:  אתה יודע כל מה המכס על עגבנייה היום? פחות מ-70 אגורות

צביקה כהן:  זה לא מצב לפתוח מכסה

דוד ביטן: בפטם לא ירד

ששון גואטה: ירד המכס בביצים

צביקה כהן: ביצים ירד ל-15 אגורות

ששון גואטה: אני בעד ש- - - הפטם ולהוריד מהמכס

ששון גואטה:  הצעתי לכם את זה

ששון גואטה:  לא רציתם את הפשרה הזאת

צביקה כהן: בחקלאות הטרייה, ברגע שייסגר ההסכם וה-700 מיליון שקל תמורת המכסים, הכול ייגמר

צביקה כהן:  לחקלאים אין מה לתת שם יותר

צביקה כהן:  אין טעם במכסות כי המכסים מאוד נמוכים כבר

צביקה כהן:  היום יש בעיה אמיתית בדבש ובשמן זית

צביקה כהן:  אנחנו לא מייצרים מספיק

צביקה כהן:  המכסים ירדו אך לא מספיק

צביקה כהן:  לכן אני אומר שיש הסכמות מלאות על התמיכה הישירה בשני המוצרים האלה

צביקה כהן:  זה 60 מיליון שקל לשני המוצרים האלה והמכס יירד באופן מיידי לרמה שהוסכם, משמעותית

צביקה כהן:  את זה אפשר לסגור מחר בבוקר

צביקה כהן:  אין טעם לייצר מכסה לדבש בלי פיצוי לחקלאים

צביקה כהן:  מה עשינו בזה? בדבש ובשמן זית הפתרון הוא להוריד את המכסים – מה שסיכמנו, ולתת תמיכה ישירה מחר בבוקר

דוד ביטן: בדבש הבנתי שהתמיכה הישירה פה לא תעזור

דוד ביטן:  אמרתם את הנושא של ההאבקה, עכשיו פתאום אתה אומר: ניתן לו פיצוי? אני לא רוצה לפתוח את זה

ששון גואטה: פתיחת המכסים בדבש תביא נזק מאוד גדול ליוקר המחיה

ששון גואטה:  אם עגבנייה או אבוקדו עולה = זה יעלה בעוד עשרות אחוזים

דוד ביטן: אבל ההצעה הייתה שלכם

צביקה כהן: אם נעשה מכסות פטורות לדבש, ולא ניתן למגדלים תמיכה ישירה, זה יותר גרוע

צביקה כהן:  מכסה פטורה זה פגיעה במגדלים

צביקה כהן:  זה ברור לכולם

דוד ביטן: מה לגבי שמן זית?     

צביקה כהן: שמן זית יש לנו הסכמות

צביקה כהן:  אנחנו יודעים לתת תמיכה ישירה

צביקה כהן:  ההסכמה היא 30 מיליון שקל ולהוריד את המכס

צביקה כהן:  זה מתוך ה-760

צביקה כהן:  ה-760 מתחלק – 700 תמיכות ישירות שעליהן יש ריב, ו-60 שעליהם אין ויכוח

צביקה כהן:  ה-30 זה לדבש- - -      

אליהו ברוכי: למה זה לא שוחרר? 

צביקה כהן: אני לא בעל הכסף

קריאה: מה עם האיכות?     

דוד ביטן: אל תבוא אליי עם העניין הזה

דוד ביטן:  תבוא לאנשי המקצוע

דוד ביטן:  אני לא בודק איכות

יצחק רבין: אדוני, בהקשר של שמן הזית – אני יצרן שמן זית בין היתר, ורוצה להסביר, מה שאמר פה יוגב – אנחנו עוברים מבחני טעימות ותהליך ייצור ובסוף מקבלים תעודה לגבי איכות שמן הזית

יצחק רבין:  לא ייתכן שמביאים שמן זית מחו"ל ונותנים לו שמות כאלה ואחרים שלא קשורים למה שיש במוצר עצמו

דוד ביטן: מי אחראי על זה?     

קריאה: 	זה נופל בין הכיסאות

יצחק רבין: לקבל תעודה של יצרן ושמן זית כתית מעולה זה ויה דלרוזה

דוד ביטן: זה לא הנושא שלנו כרגע

דוד ביטן:  הנושא של המכסות עלה לדיון אצלנו בוועדה, האוצר

דוד ביטן:  אתם דיברתם על המכסות ואיך אתם מנהלים את זה והכול

דוד ביטן:  אי אפשר לפתוח את זה יותר?     

מיכה גולדמן: אני לא מכיר על השיח שהיה פעם קודמת

מיכה גולדמן:  רק אציין כפי שאמרתי קודם שבאופן כללי אנו בעד הורדת מכסים

דוד ביטן: הכול טוב ויפה

דוד ביטן:  אלה נושאים ברוכי, שטוב שהבאת אותם, אך איך אנו פותרים את הבעיה בסופרים הגדולים, שבחגים המחיר קופץ – הנה עכשיו בשבועות מחיר הגבינות קפץ ב-30%, והם קובעים את המחיר איך שהם רוצים?     

צביקה כהן: וכמעט אין מכס על גבינות

דוד ביטן: בשבועות המחיר עלה ב-30%

דוד ביטן:  ביום העצמאות ובפסח המחיר של העוף עלה גם כן

דוד ביטן:  יש למצוא לזה פתרון

דוד ביטן:  הם לא יכולים להעלות כמה שהם רוצים, איך שהם רוצים, ויום אחרי זה מפחיתים- - -     

קריאה: זה לא החקלאים אשמים

דוד ביטן: לא, רק הסופרים אשמים

דוד ביטן:  אנחנו צריכים לעשות, האוצר והכלכלה, לגבי הסופרים, איך אנו מונעים מהם להעלות מחירים כמה שהם רוצים

דוד ביטן:  או באמצעות קנסות, בדיקת סטטיסטיקות

דוד ביטן:  אם הוא מעלה את המחיר לפני שבועות ב-305, הוא צריך לקבל קנס גדול מאוד

דוד ביטן:  יקבל קנס של 20, 30 מיליון שקל – לא יעשה את זה שוב

דוד ביטן:  מעניין שכולם העלו את המחיר לפני שבועות

דוד ביטן:  למה מחיר גבינה צריך לעלות ב-30%? ראיתי תוכנית בטלוויזיה – טוב שיש התוכניות האלה – צריך להביא פתרון לגבי הסופרים הגדולים, איך אנחנו מונעים מהם לקבוע את המחיר כמו שהם רוצים

דוד ביטן:  לא אומר לעשות פיקוח, אבל אולי – לעשות טווח מחירים

דוד ביטן:  חייבים לעשות תוכנית

דוד ביטן:  בסופו של דבר הם קובעים את המחיר הסופי לצרכן בכל מיני תחומים

דורון לבנה: בפירות וירקות זה קורה יום-יום

דורון לבנה:  קונים מהחקלאי במחיר נמוך מאוד והם קובעים איזה מחיר שהם רוצים

דוד ביטן: נכון

נמרוד הגלילי: בפירות וירקות הייתה ועדה שבדקה את פערי התיווך וגילתה שהבעיה במחירי הפירות והירקות אינם אצל הרשתות אלא במגזר החקלאי

דוד ביטן: למה מחיר הגבינה עלה עכשיו לפני שבועות?     

נמרוד הגלילי: לא יודע

נמרוד הגלילי:  אני יודע שכשהלכתי לסופר, ראיתי רק מבצעים

דוד ביטן: מחיר הגבינות עלה ב-30% הממוצע

דוד ביטן:  אדם בא לקנות לפני שבועות, משלם עוד 20%, 30% על גבינה ששילם עליה שבוע לפני זה פחות

דוד ביטן:  הם מנצלים את זה שאין לו ברירה

דוד ביטן:  אדוני, אני חושב שהדרך היא קנסות

דוד ביטן:  אם בדקתם וראיתם שהם העלו את המחיר לפני החג, והורידו אותו אחרי החג – מגיע לו קנס כדי שלא יחזור על עצמו

דוד ביטן:  אין דרך אחרת

דוד ביטן:  רק אם זה פוגע לו בכיס

דוד ביטן:  זה הכול

דוד ביטן:  בלתי אפשרי הסיפור הזה

דוד ביטן:  אתם צריכים לבוא עם תוכנית פעולה

דורון לבנה: כל הוועדות שהוקמו – בממשלה הקודמת קמה ועדה בראשות רון מלכה מנכ"ל משרד הכלכלה, שבא לבחון, איפה יושב פער התיווך, איך מורידים את יוקר המחיה

דורון לבנה:  מצא את החקלאים אשמים ביוקר המחיה

דורון לבנה:  אמר פה ידידי – אני מגדל ירקות

דורון לבנה:  באתי עם נתונים של חמש שנים אחורה

דורון לבנה:  כל הדוחות הכספיים חתומים על ידי רואה חשבון- - -     

דוד ביטן: עשינו דיון על זה

דוד ביטן:  על החקלאות עשינו הרבה דיונים פה

דוד ביטן:  אני לא מתחיל את העסק הזה מההתחלה

דוד ביטן:  אני לא מאשים את החקלאים

דוד ביטן:  כל אחד אשם בקטע שלו

דוד ביטן:  אני רוצה לתוכנית איך אנו מטפלים בסופרים

דוד ביטן:  אני לא מסכים שהם יקבעו את המחיר באופן כזה - הורדתם את המכסים על הפירות והירקות ולא מרגישים את זה בסופר בכלל

דוד ביטן:  כולם אשמים

דוד ביטן:  אני יודע דבר אחד – ואומרים לי – מרוויחים 2%, 3%, אי אפשר לגעת בהם

דוד ביטן:  לא מסכים עם זה

דוד ביטן:  אנחנו צריכים לראות איך אנחנו עוצרים את זה שהם עושים מה שהם רוצים בעניין הזה

מיכה גולדמן: כבוד היושב-ראש, אציין שלפי דרישת ועדת הכלכלה הוקמה ועדה לבחינת הריכוזיות במשק שתבחן גם את המקטע הזה

מיכה גולדמן:  ככל שזה יהיה רלוונטי הם יציגו את המסקנות לוועדה

דוד ביטן: אמרו לי את זה אבל אמרו לי באוצר שהם לא הבעיה

דוד ביטן:  אני לא רואה מצב שאם העלו את המחירים לפני החג ב-30% גבינות שהם לא הבעיה

דוד ביטן:  אין שום סיבה להעלות את המחיר לפי החג

דוד ביטן:  בבקשה

צמרת אביבי: אני רוצה לדבר במקרו – לא להיכנס לרזולוציות שאתם נכנסתם – על יוקר המחיה מההיבט של העצמאים

צמרת אביבי:  כסגנית נשיא להב וכגוף שמאגד 64 ענפי משק אני יכולה לומר בבירור שיוקר המחיה פוגע בנו פעמיים – פעם בעסק הפרטי שלנו, ופעם בחיים הפרטיים שלנו

צמרת אביבי:  וכשיוקר המחיה נכנס לכיס שלנו- - -     

דוד ביטן: הדיון היום הוא על הרשתות הגדולות

דוד ביטן:  שם אני רוצה שתתייחסי

דוד ביטן:  עזבי את בעיית העסקים הקטנים עכשיו

דוד ביטן:  תתייחסי לזה - לא באופן כללי

דוד ביטן:  לזה יש לך מה לומר?     

צמרת אביבי: אני צריכה לבדוק את הנושא

צמרת אביבי:  כבוד היושב-ראש, אני רוצה להזכיר לך גם את עניין מענקי הקורונה

צמרת אביבי:  ראש הממשלה הבטיח בכבודו ובעצמו- - -     

דוד ביטן: מה זה שייך לדיון היום?     

צמרת אביבי: לא שייך אבל כל מקום שבו נוכל להביע את הזעקה שלנו, נביע

דוד ביטן: לא נפתח דיון לנושאים אחרים

דוד ביטן:  בבקשה

לינור דויטש: שלום, אני מנכ"לית לובי 99

לינור דויטש:  קודם כל, עברנו בעניין רב על המסמך הזה – לא ידענו שחבר הכנסת עובד עליו כי היינו שמחים שהיית מדבר אתנו גם כארגון צרכנים יציג כי ניכר שעיקר הנקודות פה הועלו על ידי הרשתות הגדולות – או איחוד התעשיינים

לינור דויטש:  חלק מהסעיפים פה בעיניי שוליים או חלקם כלל לא רלוונטיים

לינור דויטש:  עם כל הכבוד, כשמדברים על יוקר המחיה ועל הבעיות הגדולות במשק, וואלה, המדבקות או סידור מדפים, שזה נושא שבהקשר הזה עבדנו מול רשות התחרות כדי לטפל בזה אל מול היצרנים הגדולים שמשתלטים ומדיחים את המוצרים הקטנים, הייתי מעלה שכל- - - שלהם, גם לתובענות ייצוגיות יש בעיות

דוד ביטן: זה לא נכון

דוד ביטן:  היצרנים הקטנים, בהנחה שהמחירים אצלם יותר זולים

אליהו ברוכי: אצלם כל השכל

אליהו ברוכי:  זה בסדר

דוד ביטן: ה-55% היום מנסים ליצור מצב ש-55% מהמוצרים שנמכרים בסופרים יהיו של היצרנים הקטנים כי המחירים אצלם צריכים להיות יותר זולים

דוד ביטן:  לכן ברוכי העלה את העניין הזה

לינור דויטש: הוא העלה את זה בהקשר שביטול הפטור הוא בעיה

לינור דויטש:  אנחנו חושבים שהוא דבר חיובי

לינור דויטש:  חלק מהדברים היינו שמחים לתת דגשים אחרים, נשמח להבא לעבוד בדבר הזה

לינור דויטש:      שתי נקודות: אחת, יש פה פיל בחדר

לינור דויטש:  אי אפשר להביא מסמך שמדבר על יוקר המחיה ולהתעלם מהפיל שבחדר שזה היצרניות הגדולות, שמדובר פה בשוק מונופוליסטי

דוד ביטן: את שוב מתייחסת לדברים אחרים

דוד ביטן:  אנו מטפלים ביוקר המחיה, לפי חתכים

דוד ביטן:  היום זה החתך הזה

דוד ביטן:  ודאי שיש בעיה עם המונופולים

דוד ביטן:  תתייחסו לגופו של ענין למה שאנו מתייחסים אליו

דוד ביטן:  אני מברך את שר הכלכלה שהתחיל לטפל בעניין המונופולים ביתר שאת עכשיו, ונעזור לו ונתמוך בו

דוד ביטן:  עכשיו אנחנו מתייחסים לבעיה שבסדר-היום

דוד ביטן:  לא חייבים לדבר בכל נושא

לינור דויטש: אלה נושאים שלובים שקשה מאוד להתעלם מהם

דוד ביטן: זה לא קשור כרגע

לינור דויטש: במגזר הקמעונאי, שני דברים: אחת, לגבי הנושא של חלוקה גיאוגרפית של החנויות

לינור דויטש:  אחת הבעיות היא למשל שיש חלוקה גיאוגרפית – למשל, יש נתונים שמראים שבאזורים שלמים שופרסל היא מונופול שלם

לינור דויטש:  מה זאת אומרת – מעבר להיותה מחזיקה 30% מהשוק הפיזי ו-70% משוק האון ליין יש מצפה רמון

לינור דויטש:  אזורים שלמים שיש לך רק השופרסל

לינור דויטש:  בעקבות החוק של 2014 יש מגבלה שחנויות מעל 250 מטר צריכה לקבל אישור מרשות התחרות

לינור דויטש:  מה היא עשתה – פתחה המון שופרסלים קטנים, אקספרס, ואז יש לך אזורים שלמים – בכל מקום בארץ, שהאפשרות היחידה היא שופרסל לסוגיה

אהרן אוזן: מי אמר שזו האפשרות היחידה? מאיפה את מביאה את הנתונים האלה? לזרוק נתונים סתם? מה זה הדבר הזה? מה זה?     

לינור דויטש: לא זרקתי

לינור דויטש:  יש אזורים שלמים ששופרסל היא מונופול

לינור דויטש:  יש הכול מגובה במכתבים שהוצאנו לרשות התחרות בהקשר הזה

אהרן אוזן: אין שום אזורים שלמים ששופרסל היא מונופול

אהרן אוזן:  העובדה שאתם מוציאים מכתבים לא הופך אותם לנכון

לינור דויטש: יש רדיוסים שלמים גם באזור המרכז שפתחתם שופרסל אקספרס, מיליון סוגים

אהרן אוזן: אלה סיסמאות

אהרן אוזן:  סיסמה אחרי סיסמה אחרי סיסמה

דוד ביטן: אם שופרסל היא היחידה שפותחת במקומות מסוימים, כל הכבוד לה

דוד ביטן:  אחרים לא רוצים לפתוח

לינור דויטש: זו לא הסיבה

אהרן אוזן: מישהו מונע מרמי לוי, מיוחננוף, מכל אחד אחר, לפתוח בכל מקום? מה זה השטויות האלה? סליחה?     

לינור דויטש: יש לך מונופול חזק, גם אם הוא לא מוכרז כמו שופרסל- - -     

אהרן אוזן: אבל את אומרת דברים לא נכונים

לינור דויטש: לא נכון

לינור דויטש:  השורה התחתונה, גם בהקשר הזה של הגבלה פר אזור גיאוגרפי, כדי לחייב שיהיה מספר רשתות באזורים גיאוגרפיים כדי לעודד תחרות, חשוב שזה יקרה

לינור דויטש:       שנית, בהקשר של רשות תחרות- - -     

דוד ביטן: אנו לא מדברים רק בשביל לדבר

דוד ביטן:  אנו כן מעוניינים שיפתחו סופרים ושתהיה תחרות

דוד ביטן:  יש במצפה רמון, נכון שיש שם רק שופרסל ונדמה לי שגם בירוחם יש, אבל אף אחד לא רוצה לפתוח

דוד ביטן:  הבאתי לפה את מינהל מקרקעי ישראל וביקשתי מהם לעשות מכרזים ייעודיים לסופרים כי הטענה שלהם הייתה שאין מקום

דוד ביטן:  הם מוכנים לטפל בזה

דוד ביטן:  רשות התחרות אמרה שאין בעיה במקומות האלה

דוד ביטן:  בישיבה שקיימנו בעניין

דוד ביטן:  עשיתם מחקר ואמרתם שאין בעיה אז אני לא יכול להכריח את רשות התחרות לטפל בזה או את מינהל מקרקעי ישראל

דוד ביטן:  אין הרבה מקומות כאלה

דוד ביטן:  זה לכן לא משפיע על המחירים

דוד ביטן:  גם כשבדקו את המחירים בירוחם לעומת באר שבע, למשל, אין הבדלים במחירים

דוד ביטן:  זה שהם לבד זה לא אומר

דוד ביטן:  לטענה השנייה

לינור דויטש: עשינו מחקר והגשנו נתונים

דוד ביטן: בעניין הזה לאור הנתונים של רשות התחרות את לא צודקת

דוד ביטן:  מה הטענה השנייה?     

לינור דויטש: הדבר השני, בהקשר – רשות התחרות יצאה בהכרזה שהם הולכים לכיוון של עיצומים כספיים על יצרנים שנמצאו מפרים של הגבלים עסקיים, ואנו חושבים שאחת הבעיות מבחינת הרתעת משקית, הרתעת כל המגזר של שוק המזון, אנו חושבים שזה יוצר יותר נזק מתועלת

לינור דויטש:  אסביר - אחרי שרשות התחרות סוף-סוף פתחה בחקירה, בדקה את הדברים, נוצרה ציפייה בהקשר הזה, והחליטה לא ללכת למסלול הפלילי אלא למסלול מינהלי

לינור דויטש:  כשאתה הולך למסלול מינהלי של עיצומים כספיים, כדי שיהיה אפקטיבי – אתה יכול לבחור אחד משנים – או שזה יהיה סכום מאוד גבוה או יכלול הוצאת כסף מהכיס של נושא משרה, של יו"ר או מנכ"ל חברה

לינור דויטש:  אחרת אין לך הרתעה

לינור דויטש:  מה שקורה כעת, שבסופו של דבר חקירה שנפתחה ברעש והרתעה, בסופו של דבר נגמרת בקנסות ליצרניות ענק, שהקנס הגבוה ביותר על הפרה הוא 8 מיליון שקל לאוסם שרשאיות להגיש הפרה של 29 מיליון שקל פר סעיף, אנחנו חושבים שזה מייצר יותר נזק מתועלת

לינור דויטש:  אנו חושבים, שבהקשר הזה כשמנכ"לים, יו"רים של חברות גדולות בשוק המזון צריכים לקבל החלטה, האם לקחת את הסיכון, שנפגע בציבור הצרכנים כי הכי גרוע שנקבל יהיה קנס לא גדול שיגולגל בסוף על הצרכן – ואין שום אחריות – למנכ"ל זה משתלם

לינור דויטש:  זה טוב לו

לינור דויטש:  מבחינת השוק הוא מביא תוצאות

דוד ביטן: שוב חזרת למונופולים

דוד ביטן:  אין בעיה

דוד ביטן:  זה לא הנושא בסדר-היום

אריאל שרון: אני רוצה להעמיד דברים על דיוקם כי יש פה בלבול

אריאל שרון:  אנו פתחנו בבדיקה

אריאל שרון:  לא קשור לחקירה שנפתחה בקול רעש גדול

אריאל שרון:  זה משהו אחר

אריאל שרון:  אנו במקביל פתחנו בבדיקה על הפרות חוק המזון

אריאל שרון:  זה הפרות מינהליות מראש, שעליהן הטלנו עיצומים בסך 23 מיליון שקל

אריאל שרון:  זה הפרות של חוק המזון

אריאל שרון:  לא של חוק התחרות הכלכלית

דוד ביטן: הבנתי

דוד ביטן:  עוד מישהו? ח"כים?     קודם כל, תודה לברוכי על העבודה שעשית

דוד ביטן:  אמנם זה לא מסיים את הטיפול בעניין – עוד נתייחס לקמעונאים הגדולים

דוד ביטן:  תודה על העבודה

דוד ביטן:  תודה לכולם

דוד ביטן:  נמשיך בישיבות אחרות בנושא הקמעונאים

דוד ביטן:  לא נעזוב שום נתח בעניין הזה

דוד ביטן:      תודה רבה, הישיבה נעולה